Go dumela gore botshelo bo itlhagetse fela, jaaka batho ba le bantsi ba ba dumelang mo thutotlhagelelong ba bolela, ke go feteletsa dilo. Ka sekai: Tsaya dibolo di le lesome o bo o di tlhomaganya sentle mo lebaleng la kgwele ya dinao, nngwe le nngwe ya tsone e le bokgakala jwa metara go tswa mo go e nngwe. Raga bolo ya ntlha, o leke go dira gore bolo nngwe le nngwe e iteye e e fa pele ga yone gore go felele ka gore dibolo tsotlhe tse di lesome di itaane. Go tswa foo, leka go bolelela pele gore bolo nngwe le nngwe e tla feleletsa e eme fa kae. Go thata gore seno se ka kgonega, mo e leng gore batho ba le bantsi ba tla bolela gore go ka se direge. Ditlhabelo tsa maleo tse di botlhokwa thata di ne di ntshiwa ka Letsatsi la Tetlanyo la ngwaga le ngwaga. Go ne go ntshiwa poo e ntshediwa baperesiti le lotso lwa Balefi. Ditso tsa Iseraele tse e seng tsa boperesiti di ne di ntshediwa podi. Podi e nngwe e ne e tsamaisiwa e isiwa kwa nageng fa maleo a batho a sena go bolelwa mo godimo ga yone. Dipodi tseno tse pedi di ne di lebiwa e le tshupelo e le nngwe ya boleo. Seno sotlhe se ne se supela mo go reng Jesu Keresete o ne a tla ntshiwa setlhabelo le gore o ne a tla tlosa maleo.